93.4fm – Radio Namakwaland – Die beste in die weste. » Dag 9 Kaokoland Toer
Dag 9 Maandag 17 Mei
Ons ry deur die pragtige Hoarusibvallei met sy hordes palmbome langs die rivier oppad na Opuwa. Dis byna 900km sedert ons laaste brandstofaanvulling en die groep wys waarom daar vriende in die lewe is. Die wat sonder brandstof kan gaan staan kry by die wat surplus het en ons haal Opuwa gerieflik. Op Opuwa staan ons tou vir brandstof, koop wat nodig is by die kettingwinkel, besoek die plaaslike kliniek en ry verder oppad na Epupa. Ons nuttig middagete onder 'n massiese Anaboom en aanskou die Ovahimba kinders se donkie derby. By die Epupavalle besoek ons eers 'n uitkykpunt op 'n koppie wat 'n panoramiese uitsig bied oor die Kunenerivier waar dit 'in n reeks watervalle na benede tuimel. Ons neem fotos en verkyk ons behoorlik aan die natuurskoon. Die Epupavalle (Herero vir die vallende water) is ongeveer 190 km stroomop van die Kunenerivier mond, een van Kaokoland se mees asemrowende toerisme aantreklikheid. Die rivier val oor 'n afstand van 1,5 km tussen 60 – 70 meter met die grootste enkele daling sowat 37 m wat geïdentifiseer word as die Epupavalle. Die kampeerterrein is stampvol, maar na twee uitputtende dae van ry geniet almal die lafenis van die veilige waterpoele en die badkamergeriewe met warm en koue water.